Z A P I S N I K

9. sjednice Školskog odbora Gimnazije „Matija Mesić“ održane 9. ožujka 2022. godine s početkom u 12,00 sati u zgradi Gimnazije.

Prisutni članovi:

Andrijana Nemet-Kosijer, predstavnica Nastavničkog vijeća

Kornelija Šebalj, predstavnica skupa radnika

Jasmina Beljan, predstavnica osnivača

Mirta Matanić, predstavnica Nastavničkog vijeća

Odsutni: Anita Štivić, predstavnica osnivača

Anita Holub, predstavnica osnivača

Robert Marić, predstavnik Vijeća roditelja

Ostali prisutni: Lucija Brnić, ravnateljica, Irena Zmaić Čarapina, voditeljica računovodstva i Gorana Lavrenčič, tajnica

Predsjednica Školskog odbora, Andrijana Nemet-Kosijer, utvrđuje da sjednici prisustvuje većina članova i da sjednica može započeti.

DNEVNI RED

1. Usvajanje zapisnika 8. sjednice Školskog odbora

2. Davanje prethodne suglasnosti na prijedlog ravnateljice o odabiru kandidata za

zasnivanje radnog odnosa po raspisanom natječaju

3. Izvješće o izvršenju Financijskog plana za 2021. godinu

4. Prijedlog plana potrošnje vlastitih prihoda za razdoblje od 1.1. do 30.6. 2022. god.

5. Razno

Dnevni red jednoglasno je usvojen.

Ad.1.

Zapisnik 8. sjednice Školskog odbora usvojen je jednoglasno.

Ad.2.

Ravnateljica je obavijestila članove da je za radno mjesto profesora hrvatskoga jezika, puno radno vrijem na neodređeno, pristiglo 17 zamolbi. Dvije od njih su bile nepotpune te se nisu razmatrale. Ostali kandidati/kandidatkinje bili su pozvani na razgovor. Na razgovor se odazvalo njih sedam. Najveći broj bodova, 290, ostvarila je kandidatkinja Irena Alinjak. Prijedlog ravnateljice je jednoglasno usvojen te je izabrana Irena Alinjak, nastavnica hrvatskoga jezika.

Nadalje, prema natječaju za nastavnika matematike, određeno vrijeme, zamjene za kolegice koje su na rodiljnom dopustu, pristigle su tri prijave, ali niti jedna ne ispunjava uvjete. Prema tome, ravnateljica je predložila Mateju Dujček, koja već ovdje radi, te Dunju Katić, koja je u fazi diplomiranja, do ponovnog raspisivanja natječaja. Uvjete raspisivanja te rokove novog natječaja za ova dva radna mjesta pojasnila je tajnica. Ravnateljičin prijedlog jednoglasno je prihvaćen.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na prijedlog ravnateljice o zasnivanju radnog odnosa s izabranim kandidatkinjama Irenom Alinjak, Matejom Dujček i Dunjom Katić, sukladno raspisanom natječaju.

Ad.3.

Irena Zmaić Čarapina, voditeljica računovodstva, podnijela je detaljno izvješće o izvršenju Financijskog plana za 2021. godinu. Izvješće je pratilo stavku po stavku iz obrasca koje je popunila, tako da su članovi mogli lakše pratiti. Nije bilo potrebe za daljnjim razmatranjem istog jer su svi članovi prethodno dobili u mail poruci dokument koji su mogli proučiti. Izvješće je jednoglasno prihvaćeno.

Ad.4.

Ravnateljica je predložila da se iz vlastitih sredstava dopuni namještaj i oprema za kabinet biologije. Procijenjeno je da bi se na to potrošilo oko 19.700,00 kn.

Nadalje, prijedlog je da se iz vlastitih sredstava plati kotizacija za pet učenika na međunarodnom košarkaškom turniru, *Međunarodna gimnazijada*, koja će se održati u Francuskoj. Troškove smještaja i puta, te dnevnice voditelju, plaća Hrvatski školski sportski savez. Ravnateljica je ovo stavila kao rezervu jer se nada da će i Županija nešto od ovoga platiti iz svojih sredstava, kako su joj i obećali.

Oba prijedloga jednoglasno su usvojena.

Ad.5.

Nitko se nije javio za raspravu pod ovom točkom.

Sastanak završio u 12.40 sati.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_